b"\n_START_ARTICLE_\nMolins de vent a Mallorca\n_START_PARAGRAPH_\nEls molins de vent a Mallorca tenen una llarga tradici\xc3\xb3. En el passat eren considerats una part important de l'agricultura mallorquina i caracteritzen avui el paisatge d'aquesta illa._NEWLINE_Amb l'excepci\xc3\xb3 de l'illa de Creta, en cap lloc del m\xc3\xb3n hi ha tants molins de vent com a Mallorca. Tanmateix, la seva distribuci\xc3\xb3 a l'illa \xc3\xa9s molt irregular i molts d'aquests molins estan deteriorats, encara que alguns d'ells van ser restaurats.\n_START_SECTION_\nHist\xc3\xb2ria\n_START_PARAGRAPH_\nL'origen dels molins de vent de Mallorca \xc3\xa9s controvertit. Es diu que els perses van desenvolupar els molins de vent  i al segle VII es van usar de forma generalitzada a la Mediterr\xc3\xa0nia. Despr\xc3\xa9s, els \xc3\xa0rabs es van apoderar el disseny pr\xc3\xa0ctic d'aquest tipus de mol\xc3\xad i els van prendre com a part de l'expansi\xc3\xb3 de l'Islam cap a l'oest, a la pen\xc3\xadnsula Ib\xc3\xa8rica. Es creu que a Mallorca ja hi havia molins de vent abans de la conquesta cristiana el 1229._NEWLINE_La primera evid\xc3\xa8ncia de molins de gra a Mallorca data del s. XIV. Al barri del Molinar hi havia m\xc3\xa9s de 50 molins, que van donar el nom al barri. Entre els segles XVII i XVIII hi havia al voltant de 1.000 molins dispersos per tota l'illa. No obstant aix\xc3\xb2, la majoria dels exemplars supervivents daten del segle XIX i van servir per extreure aigua subterr\xc3\xa0nia per a regar els camps._NEWLINE_Encara que els molins de vent han perdut la seva utilitat per l'agricultura, s\xc3\xb3n una part integrant del patrimoni cultural de les Illes Balears. Actualment queden al voltant uns 3.300 molins a l'illa.\n_START_SECTION_\nRehabilitaci\xc3\xb3 i conservaci\xc3\xb3\n_START_PARAGRAPH_\nEl 1993, FODESMA (Foment al Desenvolupament de Mallorca) va fundar el Taller de restauraci\xc3\xb3 de molins de Son Bonet aprofitant unes instal\xc2\xb7lacions de l'Aer\xc3\xb2drom de Son Bonet amb l'objectiu de formar els joves en la construcci\xc3\xb3 i restauraci\xc3\xb3 de molins de vent."